CELEX: 62018TN0658
Language: ro
Date: 2018-10-31 00:00:00
Title: Cauza T-658/18: Acțiune introdusă la 31 octombrie 2018 – Hästens Sängar/EUIPO (Reprezentarea unui motiv în carouri)

21.1.2019   
            
            
               RO
            
            
               Jurnalul Oficial al Uniunii Europene
            
            
               C 25/46
            
         
      Acțiune introdusă la 31 octombrie 2018 – Hästens Sängar/EUIPO (Reprezentarea unui motiv în carouri)
      (Cauza T-658/18)
      (2019/C 25/59)
      Limba de procedură: engleza
      
         Părțile
      
      
         Reclamantă: Hästens Sängar AB (Köping, Suedia) (reprezentanți: M. Johansson și R. Wessman, avocați)
      
         Pârât: Oficiul Uniunii Europene pentru Proprietate Intelectuală (EUIPO)
      
         Datele privind procedura în fața EUIPO
      
      
         Marca în litigiu: înregistrarea internațională care desemnează Uniunea Europeană a mărcii figurative în culorile albastru și alb (Reprezentarea unui motiv în carouri) – cererea de înregistrare nr. 1 340 047
      
         Decizia atacată: Decizia Camerei a doua de recurs a EUIPO din 8 august 2018 în cauza R 442/2018-2
      
         Concluziile
      
      Reclamanta solicită Tribunalului:
      
                  —
               
               
                  anularea deciziei atacate;
               
            
                  —
               
               
                  obligarea EUIPO la plata cheltuielilor de judecată.
               
            
         Motivele invocate
      
      
                  —
               
               
                  Încălcarea articolului 94 și a articolului 7 alineatul (1) litera (b) din Regulamentul (UE) nr. 2017/1001 al Parlamentului European și al Consiliului pentru motivul că Camera de recurs nu a examinat în mod adecvat și/sau nu și-a motivat decizia în legătură cu diferitele produse și servicii pentru care s-a formulat cererea;
               
            
                  —
               
               
                  Încălcarea articolului 94, a articolului 95 și a articolului 7 alineatul (1) litera (b) din Regulamentul (UE) nr. 2017/1001 al Parlamentului European și al Consiliului pentru motivul că marca în litigiu nu este un motiv repetitiv sau o marcă tridimensională;
               
            
                  —
               
               
                  Aprecierea eronată a interesului public subiacent, care constituie o încălcare a articolului 7 alineatul (1) litera (b) din Regulamentul (UE) nr. 2017/1001 al Parlamentului European și al Consiliului;
               
            
                  —
               
               
                  încălcarea articolului 7 alineatul (1) litera (b) din Regulamentul (UE) nr. 2017/1001 al Parlamentului European și al Consiliului,. Întrucât Camera de recurs a efectuat o apreciere incorectă în ceea ce privește caracterul distinctiv inerent.